### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Oliver Lauridsen og Mikael Jeppesen var forhindret i at deltage i udvalgets behandling af sagen.

Offentlig fremlæggelse af forslag til lokalplan nr. 1052, Universitet og boliger på [adresse], [adresse] og tillæg nr. 101 til kommuneplan 2013.

### Resumé

Lokalplanen gælder for et område på [adresse] i det nordlige [adresse], beliggende mellem [adresse], [adresse], [adresse] og Kjeld Kjeldsen. Lokalplanområdet er ca. 68.700 m2 stort og var ved planens udarbejdelse offentligt og privat ejet og beliggende i byzone.

 Lokalplanen indeholder byggemuligheder på ca. 148.115 m2 etageareal. Dette etageareal svarer til en bebyggelsesprocent på ca. 230 for lokalplanområdet under ét.

 Lokalplanen skal give mulighed for, at der i området kan etableres egentlige uddannelsesinstitutioner, men også offentlige og private forskningsenheder, teknologivirksomheder, kursusvirksomheder og andre virksomheder, der har relationer til et sådant miljø.

 Der skal også være mulighed for, at der kan etableres boliger. Både boliger, der har relation til miljøet såsom kollegie- og ungdomsboliger, men også familieboliger af forskellig karakter og størrelse. Det kan f.eks. være til brug for korttidsophold for forskere, gæstelærere og deres familie, men også almindelige boliger. 15 % af boligetagearealet skal være almene boliger. I alt forventes der ca. 1.000 nye boliger i lokalplanområdet.

 Lokalplanen er ikke i overensstemmelse med kommuneplanen, og der er derfor udarbejdet Tillæg nr. 101 til Kommuneplan 2013. Derudover er projektet et højhusprojekt med to højhuse, hvorfor der er udarbejdet en miljøvurdering og højhuskonsekvensanalyse i forbindelse med lokalplanforslag og kommuneplantillæg.

### Indstilling

At 1) forslag til lokalplan nr. 1052, Universitet og boliger på [adresse][adresse], [adresse] og Tillæg nr. 101 til Kommuneplan 2013 godkendes til offentlig fremlæggelse.

 At 2) tilhørende miljøvurdering og højhuskonsekvensanalyse af lokalplan nr. 1052 godkendes til offentlig fremlæggelse.

 At 3) Forslag til udbygningsaftale godkendes til offentlig fremlæggelse.

 At 4) de indkomne bemærkninger til høring om ændring af kommuneplanen besvares som beskrevet i afsnit 5.2.

### Sagens forløb

06-04-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 18-04-2017 Magistraten
Fremsendes til [adresse] med bemærkning, at Magistraten i mødet den 18. april 2017 anbefaler, at byrådet tiltræder Magistratsafdelingen for Teknik og Miljøs indstilling af 27. marts 2017.

 Iben Paulsen deltog ikke i sagens behandling.
 26-04-2017 [adresse]
Fremsendes til Teknisk Udvalg til behandling i henhold til beslutning i byrådets møde den 26. april 2017.
 08-05-2017 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Oliver Lauridsen og Mikael Jeppesen var forhindret i at deltage i udvalgets behandling af sagen.
 10-05-2017 Aarhus Byråd
Beslutning ikke frigivet